Publication: Magyar Közlöny
Issue: MK-2009-177 (Year: 2009, Number: 177)
Era: 2004-2010
Section: Szerbia) ratifikálta, hazánkban a 306/2005. (XII. 25.) Korm. rendelet hirdette ki.
Paragraph Index: 514

Szerbia) ratifikálta, hazánkban a 306/2005. (XII. 25.) Korm. rendelet hirdette ki. A Keretegyezmény több témakörben fogalmaz meg feladatokat a részes felek részére: biológiai és táji sokféleség megõrzése és fenntartható használata; fenntartható és integrált víz/vízgyûjtõ gazdálkodás; fenntartható mezõgazdaság és erdõgazdálkodás; fenntartható közlekedés és infrastruktúra; fenntartható turizmus; ipar és energia, környezeti értékelés/információrendszer; tudatosság erõsítése; oktatás és társadalmi részvétel. A Keretegyezmény természetvédelmi szempontból legnagyobb eredménye, hogy elkészült a biológiai és táji sokféleség megõrzésére és fenntartható használatáról szóló Jegyzõkönyv. A Jegyzõkönyvet 2009. június 17-én Magyarország is aláírta, ratifikációja folyamatban van. Feladat A Jegyzõkönyv hazai végrehajtása, különös tekintettel a Kárpátok védett területei hálózatának (CNPA) fejlesztésére. Kidolgozás alatt áll a fenntartható turizmusról szóló jegyzõkönyv, melynek megalkotásában Magyarországnak is tevékenyen részt kell vennie. 7.1.10 Kárpáti Vizes Élõhely Kezdeményezés A Ramsari Egyezmény és a Kárpátok Egyezmény közös céljainak végrehajtását szolgáló kezdeményezés Szlovákia koordinálásában a kárpáti régió összes érintett országát és számos civil szervezetét mozgósította a hegyvidéki vizes élõhelyek felmérésének, a védelemre érdemes területek egységes szempontú kijelölésének, védelem alá helyezésének, megõrzésének és a régió vizes ökoszisztémáinak bölcs hasznosítása érdekében. A tervezett tevékenységek között szerepel a határon átnyúló vizes élõhelyek meghatározása és közös kezelésének kidolgozása, a vizes élõhelyek és kulcsfajaik egységes monitorozási módszereinek kidolgozása, a nemzetközi szakmai találkozók és képzések szervezése, továbbá a vizes élõhelyek társadalmi, gazdasági fontosságáról szóló közös ismeretterjesztés. Feladatok A szlovák koordinációban folyó programba be kell építeni a hazai (a kárpáti régió magyarországi részére vonatkozó) természetvédelmi szempontokat (pl. a kis méretû vizes élõhelyek, így a hegyi patakok védelme, továbbá az Északi-középhegységre jellemzõ, az EU élõhelyvédelmi irányelvének II. vagy IV. mellékletén szereplõ gerinctelen fajok és halfajok felmérésére egységes módszertan kidolgozása). 7.2 Együttmûködések az Európai Unióban 7.2.1 Az Európai Unió politikája A Göteborgban kitûzött cél, azaz: A biológiai sokféleség csökkenésének megállítása 2010-ig, valamennyi tagállam számára kiemelt feladat és ennek megfelelõen alakul az Unió politikája is. Feladat A világszintû és uniós vállalás értékelésére a spanyol-belga-magyar elnökség ideje alatt kerül sor. 2011. I. félévében feltehetõen a magyar elnökség (Elnökség) feladata lesz, hogy a többi uniós tagállammal közösen megtárgyalja a COP–10 döntéseinek végrehajtási módját, meghatározza az uniós prioritásokat, valamint döntsön a konferenciaközi nemzetközi ülésekre történõ uniós felkészülésrõl. Különösen fontos lesz, hogy az EU feltárja a 2010 utáni stratégiákat is, amely célkitûzés már a korábbi elnökségek feladata is. 7.2.2 EU Bizottságok Az EU Bizottsággal való kapcsolattartás fórumai az EU Természetvédelmi Igazgatók Értekezlete, a különbözõ bizottságok (EU Biodiverzitási és Természetvédelmi Koordinációs Csoport, Élõhelyvédelmi Bizottság, Ornis Bizottság), továbbá a tematikus akciócsoportok. A legfontosabb tematikus akciócsoportok az özönfajokkal, a bányászati kérdésekkel, a jelentési kötelezettségekkel, a Natura 2000 hálózat finanszírozásával, a biológiai sokféleség védelmével kapcsolatos ügyek kommunikációjával, a szélerõmûvekkel stb. foglalkoznak. Ezek munkájában jelentõs feladatok hárulnak a központi természetvédelmi igazgatásra, valamint a nemzeti park igazgatóságok természetvédelmi szakszemélyzetére. Feladat Biztosítani kell a bizottságokban Magyarország természetvédelmi kormányzati politikájának megfelelõ képviseletét különös tekintettel a 2011. évi magyar elnökségre. Gondoskodni kell a bizottsági döntéseknek, iránymutatásoknak a hazai kormányzati munkába történõ becsatornázásáról. Várható, hogy az özönfajokkal kapcsolatos uniós kezdeményezések a magyar elnökség idejére „érnek be”, így amagyarelnökségnekhangsúlyosszerepetkellvállalniaazözönfajokkalkapcsolatosközösségipolitikakialakításában. 7.2.3 Az Európai Unió Biodiverzitás-védelmi Cselekvési Terve (BAP) Az Európai Bizottság 2006-ban elfogadott közleményében („A biológiai sokféleség csökkenésének megállítása 2010-ig – és azon túl”) megfogalmazza, hogy a biológiai sokféleség csökkenésének megállítása érdekében közösségi és tagállami szinten milyen feladatokat kell elvégezni. A Cselekvési Terv végrehajtása érdekében a tagállamoknak idõközönként jelentést kell készíteniük, melyet a Bizottságnak nyújtanak be. A Cselekvési Terv megvalósulásának értékeléséhez az EU tagországok által kidolgozott ún. „Európai 2010-es Biodiverzitás Indikátorokat” európai és nemzeti szinten is használni szükséges. Feladat A Bizottság által meghatározott idõközönkénthazánknakis jelentést kell készítenie az CselekvésiTerv végrehajtásáról. A Bizottsággal együttmûködve értékelni kell, hogy a Cselekvési Terv által meghatározott tevékenységek milyen mértékben teljesültek és hol vannak a hiányosságok. Az EU biológiai sokféleség csökkenésének megállítására irányuló törekvésének a világszintû és uniós vállalás értékelésére a spanyol-belga-magyar elnökség ideje alatt kerül sor 2011. I. félévében. Ezért magyar elnökség (Elnökség) feladata lesz, hogy a többi uniós tagállammal közösen megtárgyalja a COP–10 döntéseinek végrehajtási módját, meghatározza az uniós prioritásokat, valamint döntsön a konferenciaközi nemzetközi ülésekre történõ uniós felkészülésrõl. 7.2.4 EU magyar elnökség 2011 2011 elsõ félévében Magyarország látja el az EU soros elnöki feladatait, melyet megelõz a spanyol, illetve belga elnökség. A három ország szoros együttmûködésben kell, hogy tevékenykedjen a másfél év alatt. 2011-ben hazánknakkell a nemzetközi biológiaisokféleségvédelmi ügyekkel foglalkozótanácsi munkacsoportülések háttéranyagait elkészíteni, az uniós álláspont kialakítását koordinálni és a munkacsoport-üléseket levezetni. Emellett a géntechnológiával módosított szervezetek (GMO-k) nemzetközi kereskedelmét szabályozó ún. Cartagena jegyzõkönyvvel foglalkozó tanácsi munkacsoport ülések háttéranyagait, az ezzel kapcsolatos nemzetközi ülésekre vonatkozó uniós álláspontot is nekünk kell kialakítani és egyeztetni a tagállamokkal. Ezt a munkacsoport ülést is hazánknak kell elnökölni. Feladat Ki kell dolgozni a spanyol-belga-magyar uniós elnökség másfél éves programját Biológiai Sokféleség Egyezmény és GMO témában, és abban meg kell határozni a hazánk számára kiemelt témaköröket az 1. és 2. táblázatban foglaltak szerint. A Biológiai Sokféleség Egyezmény (CBD) fõ témakörei a hármas elnökség alatt

Source: https://magyarkozlony.hu/hivatalos-lapok/21ced7a257312f1e3d671e214e7a4db759cb268b/dokumentumok/586fdda0e2acf398e63ef068e20b42970d959db8/letoltes